ออมบุญ
โดย...ชัตน์วรี(shewarat@hotmail.com)
28 เม.ย. 2559

โดย...ชัตน์วรี([email protected])
เจอเรื่องดีๆ อยากจะมาเล่าสู่กันฟังรูปแบบการทำบุญแบบใหม่ๆ
เริ่มจากโครงการ “ออมเงินออมธรรม” ของธนาคารออมสิน ซึ่งออมสินมีแนวคิดที่ต้องการส่งเสริมให้คนไทยมีศีลมีธรรมและสืบทอดเจตนารมณ์โครงการปณิธานความดี ซึ่งผู้ฝากเงินจะได้ดอกเบี้ยเงินฝาก 1% ซึ่งสูงกว่าดอกเบี้ยปกติเท่าตัว แต่มีเงื่อนผู้เปิดบัญชีต้องมีอายุตั้งแต่ 7 ปีขึ้นไป ฝากได้ 1 คน/1 บัญชี ต้องฝากเงินขั้นต่ำ 100 บาท ฝากเพิ่มได้ครั้งละไม่ต่ำกว่า 100 บาท และมีเงื่อนไขพิเศษที่ผู้ฝากต้องลงนามคำปฏิญาณ “จะเป็นคนดี มีวินัย ห่างไกลอบายมุข รู้จักใช้เงินอย่างมีเหตุผล”
อีกโครงการหนึ่ง โครงการ “ปันหุ้น ออมบุญ” ของตลาดหลัก ทรัพย์แห่งประเทศไทย โดยเปิดโอกาสและชักชวนให้ผู้ลงทุนได้ร่วมทำบุญบริจาคหุ้น ไม่จำกัดจำนวนหุ้นเริ่มต้นตั้งแต่ 1 หุ้นเป็นต้นไป ให้แก่มูลนิธิสายใจไทย ในพระบรมราชูปถัมภ์
โดยผู้ลงทุนที่ถือครองใบหุ้นสามารถติดต่อเพื่อบริจาคผ่านทาง TSD ได้หลายช่องทาง ทั้งโดยตรงด้วยตัวเอง หรือผ่านไปรษณีย์ สำหรับผู้ลงทุนที่มีบัญชีหุ้นอยู่กับบริษัทหลักทรัพย์ สามารถติดต่อผ่านบริษัทที่เปิดบัญชีอยู่